Steenkamp, wat effektief 20 jaar tronkstraf opgelê is, se verhoor sou aanvanklik op 9 Maart voor ’n volbank regters in die Noord-Kaapse hooggeregshof aangehoor word.
Steenkamp meen sy vonnis is skokkend en onvanpas en dat die regter in verskeie opsigte in die skuldigbevinding gefouteer het.
Ingevolge die Wet op Kindergeregtigheid, wat in 2012 bekragtig is, het ’n minderjarige ’n outomatiese reg tot appèl. (Steenkamp was ten tyde van die uitspraak en vonnisoplegging minderjarig.)
Volksblad berig ook dat Steenkamp deesdae in ’n gevangenis in Boksburg aangehou word en dat die betaling van regskoste ’n tameletjie is aangesien hy geen inkomste het nie en ook niks van sy ouers of suster kon erf nie.